Cjabie

**Cjabie** e je une biele frazion dal cumun di Darte, in Cjargne. 

Sgrufuiade intune concje a su par ju 750 metris sul livel da mâr, a cjale jù la valade de Bût fintremai a Tumieç. 

Par rivâ a Cjabie al covente di cjapâ la statâl 52bis che da Tumieç e rive fintremai a Mont di Crôs sul confin cu l'Austrie. Dopo vot chilometris e passât Zui, li de gnove taronde tigninsi a gjestre, a si jentre a Darte e dopo un 200 metris, a lì la che al jere il vecjo albierc "Savoia" che cumò e an mitût a puest, a si svolte a gjestre e subit dopo a sinistre, cjapant cussì la strade comunâl che e puarte, just apont, a Cjabie. Subit prime di rivâ su, cuant che il cîl si vierç e la campagne si slargje, fermaìsi te localitât di "Codes" par cjalâ ju la valade de Bût di dulà che si viodin i paîs di Cedarcjis, Cjarugnê, Dimponç, Navarlôns e Tumieç. 

Cjabie e je famose soredut pe fieste de Madone di Dicembar e pe sgnape di brundui o sespis, denominade "Sliwovitz" e otignude da un vieli mût di distilazion inventât, disin cussì, in tai paîs slâfs, forsit in Slovenie. Vonde impuartant e cognossude, inte gleseute di San Zorç, si pues viodi la pale di San Gotart piturade dal Grassi. In dì di vuê a Cjabie, a vivin al incirche 250 animis, ma timp indaûr la popolazion e jere rivade ancje fin a 350-400 di lôr cuntune sglavinade di fruts, par cui a jerin l'asîl e ancje lis scuelis elementârs. L'ativitât principâl de int, fintremai tai agns sessante-setante, e jere chê agricule, divierse di che de plane, par vie de tiere cussì puare, tant che un grum di int e scugnive lâ ator pal mont a vore, come che ben al conte Leonardo Zanier. 

Dai agns otante in ca la vite a je cambiade in miôr ancje pal fat che a son ladis in miôr lis condizions economichis de Italie e alc ancje de Cjargne. In ogni câs al è vonde facil, ancje in zornade di vuê, di intivâsi a viodi alc da vite di une volte soredut da part dai vielis o chei indenant cui agns, che a son restâts tacâts al paîs, ma ancje di cualchi zovin che al crôt ancjemò in chel mût di vivi o che lu fâs par tignî su lis tradizions.

In chiscj ultims agns la zoventût e à dât dongje il circul culturâl *il ferâl* cul scopo di tigni in pins e lustris, lis tradizions storichis dal paisut, organizant, vie pal an, events culturals, fiestis di pais e manifestazions varîs.

-- 14 di Mai 2009 a lis 07:13 e ai 27 di Lui 2011 a lis 19:00 (UTC)

***Il sît ufiçiâl a chi [http://www.cabia.net/]***

## Galarie fotografiche : Lûcs e tradizions

Figure:Cabia Panorama.jpg|Svizinade da plêf di San Pieri
Figure:Cabia_Sernio_e_Palasecca.jpg|Viodude da plêf di San Pieri
Figure:Cjabie-soresere.jpg|Cjabie soresere
Figure:Cabia.jpg|Vecjo cjasâl
Figure:Lavares.jpg|Lavares di gnot
Figure:A-nevee.jpg|Zornade d'Invier in Sonvile
Figure:Vecjo Cjamìn.jpg|Vieli cjamin di fogolâr, in clap
Figure:Cortaleits.jpg|I cortaleits
Figure:Predean.jpg|Predean
Figure:Cjagnon.jpg|Cjagnon
Figure:Bucolico.jpg|Cjagnon
Figure:Purcitârs.jpg|La tradizion di purcitâ in cjase (chei da foto a son dacordo)
Figure:Somvile.jpg|Il stâli da "Bela"
Figure:Stali di bolgjarin.jpg| Il stali di Bolgjarin
Figure:Cort_dal_Pel.jpg|la Cort dal Pêl
Figure:Daur_i_zouts.jpg|Daur i Cjouts
Figure:Viodude.jpg|Viodude da mont di Cjabie cu la neif
Figure:Cjarârie.jpg|La Cjarârie
Figure:Somvile 1.jpg|Viodude di Somvile da li dal acuedòt
Figure:Stali dal Periz.jpg|Somvile:il stali dal Periz
Figure:Counts 2.jpg|il vecjo stali dal Nato cal stà lant in malore
Figure:Neveade 2009_1.jpg|La biele neveade di Fevrâr 2009
Figure:Neveade 2009_2.jpg|La biele neveade di Fevrâr 2009
Figure:Neveade 2009_3.jpg|La biele neveade di Fevrâr 2009
Figure:Forcje.jpg|Dopo l'invier dal 2008-09: cjalâ il parelavines
Figure:In Cjagnon.jpg|Simpri biel da viodi
Figure:Troi di Forcje.jpg|incjemò avonde in sest
Figure:La maine_1.jpg|I lavôrs da maine dal "Sacro Cûr" di cjagnon
Figure:La maine_2.jpg|La maine apene imbasdide
Figure:La dal crist.jpg|Il stali dal Crist
Figure:I colôrs da tom.jpg|I colors da Mont di Cjabie
Figure:Cocolâr in vore.jpg|iI spetacul dai cocolârs da tom
Figure:Otobre 2009.jpg|Sfumaduris cromatichis da tom